Marit Ruth Rustad

**Marit Ruth Rustad** (født 1953 i Harstad) er norsk førstelektor ved UiT, Norges Arktiske Universitet. Hun har undervist siden 1983 ved vernepleierutdanningen ved UiT, Campus Harstad, som frem til 2016 het Høgskolen i Harstad (HiH). Rustad var også en av pådriverne for etableringen av vernepleierutdanningen ved Høgskolen i Harstad, som startet opp med første kull høsten 1983. Rustad har i tillegg til å jobbe som høgskolelærer, universitetslektor og førstelektor, vært instituttleder og avdelingsleder ved Institutt for helse- og sosialfag ved HiH, og studieleder ved vernepleierutdanningen ved HiH.  Før dette jobbet Rustad ved institusjonen Trastad Gård i Kvæfjord, hvor hun i perioden 1976-1980 var avdelingsleder, og som styrer ved Sykkylven daghjem, skole og internat i Møre og Romsdal før hun begynte som høgskolelærer ved HiH. 
Marit Rustad har vært aktiv i lokalpolitikken i 20 år i perioden 1990-2010 hvor hun har hatt ulike politiske verv tilknyttet partiet SV, deriblant i kommunestyret, formannskapet, økonomiutvalg, valgstyre/stemmestyre og likestillingskomiteen. Rustad har videre ledet arbeidet med og vært pådriver for arrangeringen av den internasjonale kvinnedagen ved UiT, og tidligere ved HiH, i 1995-2019. Hun har også vært tillitsvalgt i fagforeningen FO (Fellesorganisasjonen for barnevernspedagoger, sosionomer, vernepleiere og velferdsvitere) over mange år (1983-1988, 2013-2021). 

## Fagfelt
Marit Rustad har i hele sin yrkeskarriere vært opptatt av livssituasjonen til personer med utviklingshemming. Dette har omfattet rettigheter knyttet til det å leve et selvstendig liv, muligheter for medinnflytelse og selvbestemmelse, samt deltakelse på ulike arenaer i samfunnet, ikke minst i arbeidslivet. Rustad har skrevet vitenskapelige artikler, fagartikler og kronikker, samt arrangert seminar og møter hvor personer med utviklingshemming, pårørende, politikere og representanter fra utdanningsinstitusjoner, forskning og praksisfeltet møtes. Hun har initiert og ledet arbeidet med å etablere brukerråd for utviklingshemmede i Harstad i 2020. I 2019/20 bidro Rustad også til utarbeidelsen av en nasjonal veileder for «Gode helse- og omsorgstjenester til personer med utviklingshemming» lansert av Helsedirektoratet juni 2021. Rustad har i sin forskning knyttet til arbeidsinkludering ved UiT vært opptatt av medforskning, hvor hun har jobbet tett sammen med personer med utviklingshemming i forskningsprosessen.  

## Utdanning
Marit Rustad er utdannet Cand.polit. i sosiologi/sosialpolitikk fra UiT (1999). Hun skrev hovedfagsoppgave om «Omsorgsideologi i praksis. En studie av hverdagsliv til mennesker med psykisk utviklingshemming, sett i lys av ansvarsreformen.» Rustad er utdannet vernepleier fra Klæbu Vernepleierskole i 1976.

## Publikasjoner
* Rustad, M. & K. A. Kassah (2021). Learning disability and work inclusion: on the experiences, aspirations and empowerment of sheltered employment workers in Norway. *Disability & Society* 2020 s. 1-21
* Gjærum, R. G., Johnsen, B.-E. & M. Rustad (2018). Vi er alle uLke. Skoledebatt. Kronikk i*Harstad Tidende* 
* Rustad, M. (2018). Rett til arbeid, men hva slags arbeid? NHO Inkluderende arbeidsliv; 15-16.10.2018
* Fedreheim, G. E., Melbøe, L., Gjertsen, H., Lysvik, L., Rustad, M. & T. Dinesen (2017). Skal menneskerettighetene til mennesker med utviklingshemming bedres må deres kunnskap komme frem! Kronikk i Avisa Nordland 2017.
* Rustad, M. (2017). Hvordan personer med utviklingshemming fremstilles. Kronikk i Harstad Tidende, 15.12.2017
* Rustad, M. (2017). Nye muligheter i arbeidsmarkedstiltaket Varig tilrettelagt arbeid (konferanse om brukermedvirkning i fagutvikling og forskning). Barne- ungdoms og familiedirektoratet, 29-30.11.2017
* Rustad, M. (2017). Rapport fra temamøte om miljøterapeutisk kompetanse i skolen. Septentrio Reports 2017
* Rustad, M., Lysvik, L., Gjertsen, H., Fedreheim, G. E. & L. Melbøe (2017). Personer med utviklingshemming har dårligere levekår enn andre! Kronikk i *Nordlys*
* Melbøe, L., Hansen, K. L., Johnsen, B.-E., Fedreheim, G. E., Dinesen, T., Minde, G.-T. & M. Rustad (2016). Ethical and methodological issues in research with Sami experiencing disability. *International Journal of Circumpolar Health* 2016; Volum 75:31656.
* Rustad, M. (2016). Om å høre til; Betraktninger av hjemløst spill. *EMM-A Tidsskrift for miljøarbeid* 2016
* Rustad, M. (2015). En høring i komiteen - Meld St (2012-13). Frihet og likeverd - Om mennesket med utviklingshemming. Kronikk i Harstad Tidende 15.3.2015
* Rustad, M. (2014). Rapport fra dialogforum (2014).  1401107584/06%20Profesjonene/Dialogforums_rapport_fase1_BSV_prosjektet_fin.pdf: Universitets- og høgskolerådet 2014 54 s.
* Gjærum, R. G., Ramsdal, G. H., Solbjørg, H. K., Koppen, K., Rustad, M. & L. Lysvik (2011). Livskvalitet: å åpne opp for inntrykk for å muliggjøre uttrykk. *Spesialpedagogikk* 2011; Volum 76.(8) s. 34-36

## Referanser


## Eksterne lenker
* https://www.forskningsdagene.no/arrangementer/t-8728 
* https://www.ht.no/100Sport/meninger/2021/03/06/Hva-er-likestillingsstatus-i-Harstad-p%C3%A5-%C3%A5rets-kvinnedag-23606040.ece